Путін — хуйло!

«**Путін&nbsp;— хуйло!**» ()&nbsp;— украінская народная лаянкавая песьня-крычалка, інтэрнэт-мэм, які стаў папулярным пасьля расейскай інтэрвэнцыі ва Ўкраіну ў 2014 годзе сярод крытыкаў палітыкі прэзыдэнта Расейскай Фэдэрацыі Ўладзімера Пуціна як ва Ўкраіне, так і за яе межамі.

## Словы

Нярэдка крычалка выконваецца а капэла, але ўсё часьцей з дапамогай музычнага суправаджэньня й шматразова паўтараецца, перамяжоўваючыся зь перапеўкамі «ла-ла-ла-ла», часам таксама ўжываюць «ло-ло-ло-ло» для рыфмы са словам «хуйло».

## Гісторыя
Упершыню дакумэнтальна зафіксаваная ў Харкаве 30 сакавіка 2014 году, калі песьню выканалі на сумесным маршы фанаты харкаўскага «Мэталісту» і данецкага «Шахтару». Затым песьню падхапілі фанаты іншых футбольных клюбаў, у тым ліку кіеўскага «Дынама», чарнігаўскай «Дзясны», львоўскіх «Карпатаў», палтаўскай «Ворсклы» і іншыя.

Першы відэаролік на сэрвісе YouTube быў загружаны 4 красавіка пад назвай *«инцидент на параде в Москве Путин хуйло Хит лета 2014 года»*

У траўні 2014 году кавэр-вэрсію песьні запісаў гурт «Телері», словы якой былі некалькі перайначаныя для пазьбяганьня нецэнзурнага тэксту&nbsp;— «Пуцін hello», але ў сюжэце відэакліпу герой песьні падвяргаецца катаваньням у выглядзе гвалтоўнага кармленьня традыцыйным украінскім прадуктам&nbsp;— салам.

Песьня хутка стала папулярнай і ў чэрвені зьявіўся першы запіс, выкананы пры ўдзеле ўкраінскіх турыстаў за мяжой&nbsp;— у Лос-Анджэлес.

22 ліпеня 2014 году ў сеціве зьявіўся відэазапіс з выкананьнем песьні беларусамі на штогадовым рок-фэсьце «Басовішча» у Польшчы.

## Сусьветны розгалас
На сёньняшні дзень крычалку выконваюць ужо і за межамі Ўкраіны, у тым ліку ў такіх краінах як ЗША, Канада, Мэксыка, Японія, краінах СНД і Заходняй Эўропы.

15 чэрвеня асноўны выраз песьні стаў больш вядомы дзякуючы в.а. міністра ўнутраных справаў Украіны Андрэю Дзяшчыцу, які вымавіў асноўныя словы песьні падчас антываеннага мітынгу ля амбасады РФ у Кіеве, на які Дзяшчыца прыбыў з мэтаю супакойваньня мітынгоўцаў. Гэты факт выклікаў незадавальненьне ў кіраўніцтва РФ, міністар замежных спраў гэтай краіны Сяргей Лаўроў зрабіў адпаведную пратэсную заяву.

Песьня займела ўвагу ў незалежнай беларускай і сусьветнай прэсы, была тэмай публікацыяў уплывовых міжнародных газэт, такіх як The Guardian, The Washington Post, The Wall Street Journal, Радыё «Свабодная Эўропа»/Радыё «Свабода», Gazeta Wyborcza, The Atlantic, Israel HaYom і шматлікіх іншых.

### У Беларусі

Найбольш вядомым прыкладам ужываньня крычалкі ў Беларусі зьяўляецца сумеснае выкананье 9 кастрычніка 2014 году беларускімі і ўкраінскімі футбольнымі фанатамі песьні на матчы Беларусь-Украіна на Барысаў-Арэне, відэа якога неўзабаве зьявілася на відэагостынгу YouTube.

Пасьля матчу за выкананьне крычалкі праваахоўнымі органамі былі затрыманыя дзясяткі беларускіх і ўкраінскіх заўзятараў.

Падзея выклікала пэўны розгалас у байнэце з прычыны неадназначнай трактоўкі падзеі ў беларускай блогасфэры і сацыяльных сетках.

## Пераробкі
21 красавіка 2014 году ўкраінскі рок-гурт «АстрагентА» выпусьціў музычны відэакліп зь пераробкай песьні ў жанры мэтал. 7 чэрвеня таго ж году ўкраінскі гурт  выканаў песьню на мотафэстывалі «Тарасава гара» ў сяле  (Залатаноскі раён, Чаркаская вобласьць, Украіна). 20 чэрвеня 2014 году гурт «Нікапаль-2» выдаў кліп зь пераробкай песьні ў танцавальным клюбным жанры.

## У інтэрнэце
Украінскімі праграмістамі быў распрацаваны адмысловы плагін, які аўтаматычна замяняе на прагляданых старонках усе словы з прозьвішчам расейскага прэзыдэнта на адпаведнае лаянкавае слова.

## Галерэя

Путін - хуйло.png|Прыблізная фіксацыя нотамі
PTN KhYLO 1.jpg|«ПТН X&#774;ЛО», зробленае налепкамі кампаніі «Не купляй расейскае!» на плоце, Бравары
ПТН-ХЛО.JPG|Аўтамабіль з нумарнымі знакамі «ПТН-ХЛО», Кіеў


## Крыніцы

## Вонкавыя спасылкі

* Пра Пуціна сьпявае ўвесь сьвет: 10 варыянтаў знакамітай песьні
* У Брусэлі патлумачылі, як называць Пуціна па-ангельску. Але адзінства ў сусьветных СМІ няма «Эўрапейская праўда».

Катэгорыя:Песьні
Катэгорыя:2014 год ва Ўкраіне
Катэгорыя:Украінскі футбол
Катэгорыя:Украінская музыка
Катэгорыя:Расейска-ўкраінскія стасункі
Катэгорыя:Зьявіліся ў 2014 годзе
Катэгорыя:Уладзімер Пуцін